**Priedas**

**Etninės kultūros globos tarybos siūlymai dėl Lietuvos Respublikos kultūros centrų įstatymo Nr. IX-2395 pakeitimo įstatymo atskirų straipsnių papildymo**

1. Siūlome papildyti 2 straipsnį „Pagrindinės šio Įstatymo sąvokos“ naujomis dalimis:

„**Etninės kultūros centras – specializuotas kultūros centras, kaupiantis, puoselėjantis ir aktualizuojantis etnografinio (-ių) regiono (-ų) ir (ar) lokalines etninės kultūros vertybes, užtikrinantis šių nematerialaus kultūros paveldo tradicijų išsaugojimą.“**

 **„Etninės kultūros kolektyvas – etnografinio (-ių) regiono (-ų) ar lokalinę tapatybę puoselėjanti, nematerialaus kultūros paveldo tradicijas tęsianti ir perteikianti asmenų grupė, bendruomenė.“**

 **„Kitos šiame įstatyme vartojamos sąvokos suprantamos taip, kaip jos išdėstytos Lietuvos Respublikos etninės kultūros valstybinės globos pagrindų įstatyme, Meno kūrėjo ir meno kūrėjų organizacijų statuso įstatyme, Tautinio paveldo produktų įstatyme, UNESCO Nematerialaus kultūros paveldo apsaugos konvencijoje.**“

2. Siūlome papildyti 3 straipsnio „Kultūros centrų tinklas“ 2 dalies 2 punktą žodžiais „(pavyzdžiui, etninės kultūros centras, etninės kultūros ir tradicinių amatų centras)“, išdėstant šį punktą taip:

„2) specializuotus – kultūros centrus, kurių veikla apima vieną kultūros ar meno sritį **(pavyzdžiui, etninės kultūros centras, etninės kultūros ir tradicinių amatų centras)**.“

3. Siūlome papildyti 4 straipsnio „Lietuvos nacionalinio kultūros centro funkcijos“ 4 ir 5 punktus žodžiais „etninės kultūros ir“, išdėstant taip:

„4) analizuoja įvairių meno sričių ir žanrų kolektyvų veiklą, ruošia tautinių tradicijų perėmimo, meistriškumo ugdymo metodikas, vertina **etninės kultūros ir** mėgėjų meno kolektyvų meistriškumą, vykdo jų atrankas;“

„5) rengia ir įgyvendina kvalifikacijos tobulinimo programas savivaldybių kultūros centrų vadovams ir darbuotojams, nematerialaus kultūros paveldo, etninės kultūros specialistams, **etninės kultūros ir** mėgėjų meno kolektyvų vadovams, analizuoja šių darbuotojų rengimo, kvalifikacijos tobulinimo, perkvalifikavimo poreikius;“.

4. Siūlome papildyti 5 straipsnio „Savivaldybių ir kitų kultūros centrų funkcijos“ 4 ir 5 punktus žodžiais „etninės kultūros ir“, išdėstant taip:

„4) buria **etninės kultūros ir** mėgėjų meno kolektyvus, teikia priemones ir (ar) išteklius, reikalingus jų kultūrinei veiklai vykdyti;“.